Source: https://www.monitoruldegalati.ro/sport/de-doua-ori-4-2-pentru-hocheistii-de-la-csm-galati-in-fata-campioanei-en-titre.html
Timestamp: 2020-08-12 11:52:58+00:00

Document:
De două ori 4-2 pentru hocheiştii de la CSM Galaţi în faţa campioanei en-titre - Monitorul de Galati - Ziar print si online
De două ori 4-2 pentru hocheiştii de la CSM Galaţi în faţa campioanei en-titre Recomandat
Luni, 27 Ianuarie 2020 11:16
Patinoarul Dunărea din oraşul nostru a găzduit sâmbătă şi duminică dubla dintre CSM Galaţi şi CSM Corona Braşov. Reeditarea finalei ultimului sezon din Liga Naţională de hochei pe gheaţă a oferit publicului gălăţean, prezent în număr mare în tribună să-şi încurajeze în primul rând favoriţii, două dueluri spectaculoase şi interesante, încheiate cu două victorii identice a echipei antrenate de Vadym Shakhraychuk şi Cornel Chiriţă: 4-2. Scenariile au fost însă diferite. În partida de sâmbătă, braşovenii au deschis scorul, dar gălăţenii au avut iniţiativa şi au marcat de trei ori consecutiv, de fiecare dată în superioritate numerică: Kyrychenko, sprijinit de Rybalko, Pushkaryov, cel mai titrat jucător de la CSM, cu numeroase prezenţe în KHL şi NHL, ajutat de Rybalko şi Onodi, Zabludovskhi - Pushkaryov, Kyrychenko. Finalul a fost dramatic, Corona a revenit şi a forţat egalarea, a riscat scoţând portarul, dar au fost taxaţi de Neznamov, cel mai bun realizator din LNH, din pasa primită de la Skachkov.
Echipa gălăţeană a forţat duminică din prima repriză pe care şi-a adjudecat-o cu 3-0, au marcat: Skachkov, Pushkaryov şi Paior - Skachkov, Neznamov. Oaspeţii au revenit în meci în partea a doua când au marcat de două ori. Spectacolul a continuat şi Machala, în inferioritate numerică, din pasa lui Pushkaryov a declanşat o explozie de bucurie în tribună. CSM Galaţi a ajuns la cota 55 puncte din 20 jocuri şi se menţine pe locul 2. Primul loc este ocupat de SC Miercurea Ciuc, 60 puncte din 25 meciuri. Turul de forţă va continua pentru echipa noastră cu tripla cu Sapientia U 23 programată în perioada 31 ianuarie - 02 februarie la Galaţi.
https://www.monitoruldegalati.ro/sport/de-doua-ori-4-2-pentru-hocheistii-de-la-csm-galati-in-fata-campioanei-en-titre.html#sigProGalleria776ad02b68
« Handbalistele de la CSM Galaţi îşi continuă drumul spre turneul de promovare în Liga Florilor Mol
CSM Arcada a revenit în fotoliul de lider, CSU Belor a ratat o şansă importantă să se apropie de locul 5 »

References: CSM 
 CSM 
 CSM 
 CSM 
 CSM 
 CSM 

CSM